 Presedinte BAFTA si fondator Virgin Records: "E o prostie sa blamezi regizorii români pentru ca fac filme de festival" 3 iunie 2013, 19:41 de Remus Florescu Nik Powell (61 de ani), fondatorul Virgin Records, alaturi de Richard Branson, si unul dintre cei mai importanti producatori de film britanici, presedintele Comitetului de Film al BAFTA, a vorbit la Cluj despre calitatile unui film de succes, despre lupta dintre filmele europene si cele hollywood-iene si despre alegerea regizorilor români de a face pelicule de festival Clujenii interesati de industria filmului au avut ocazia sa participe, ieri, în cadrul proiectului "TIFF Talent lab" la un masterclass sustinut de unul dintre cei mai renumiti si influenti producatori din Marea Britanie, Nik Powell Dupa ce a facut milioane de lire sterline împreuna cu Richard Branson, înfiintând casa de discuri Virgin Records, englezul a intrat în industria filmului ca producator si se poate lauda cu 30 de ani de experienta si zeci de filme produse Ce filme vrea publicul În circa doua ore, acesta a împartasit audientei din experienta sa în cursul numit "Cele 30 de lectii ale unui producator - Evanghelia dupa Nik Powell" Aceste "lectii" sintetizeaza caracteristicile principale pe care ar trebui sa le aiba un film de succes Întrucât una dintre cele mai importante caracteristici la care ar trebui sa se gâdeasca un producator de film este, conform lui Powell, publicul, acesta a fost întrebat ce cere în secolul XXI publicul de la un film "Nu-mi place sa prezic gustul publicului, însa întotdeuna oamenilor le-a placut ca filmul sa fie actual, captivant, inteligent, emotional, dramatic, amuzant Personajele pot fi din istorie sau de pe strazile Bucurestiului de astazi, însa este important ca filmul sa aiba aceste elemente Trebuie ca publicul sa poata intra în lumea personajelor, sa existe o conexiune între experienta publicului si film De exemplu, în scenariile care vorbesc despre oameni care stau în orase mari exista experiente si provocari pe care toata lumea le recunoaste" Nu exista formula magica Rugat sa faca o sinteza a tuturor caracteristicilor pe care le are un film de succes, Powell a sustinut ca acest lucru nu este posibil: "Cinematografia este o industrie subtila, în fiecare film ai caracteristicile de succes în diferite proportii Nu exista o reteta a succesului, fiecare poveste sta pe propriile picioare, are caracter si personalitate proprii Mie îmi plac filmele serioase care sunt tratate într-un mod amuzant Îmi plac si filmele serioase care nu sunt amuzante, dar nu asa de mult", a concluzionat producatorul Pentru ca sa investeasca într-un film, producatorul vrea ca acesta sa fie:"actual, sa aiba energie, sa fie verosimil, sa aiba spirit, sa aiba umor, dar sa nu fie o comedie Fie sa porneasca de la o idee proaspata, noua, fie sa prezinte o idee veche într-o modalitate noua" Despre filmele românesti Întrebat ce regizori români îi plac, Powell a vorbit despre Cristi Puiu si Cristian Mungiu, iar printre filmele sale preferate se numara "Patru luni, trei saptamâni si doua zile" si mai multe scurt-metraje Despre punctele tari ale cinematografiei românesti, producatorul a sustinut: "La filmele românesti apreciez umanitatea fantastica, autenticitatea si umorul" Despre partile negative, producatorul nu a vrut sa vorbeasc întrucât "eu remarc doar lucrurile bune" Întrebat în legatura cu reprosurile care se aduc regizorilor români din noul val, care ar face numai filme de festival, fara a se gândi la public, Powell a fost categoric: "Am mai auzit aceast lucru si vreau sa va spun ca este o prostie Toate tarile europene au, pe lânga comedii, care ating o mica cota de piata pentru ca Hollywood-ul plateste bani grei pentru marketing, si filme cu subiecte serioase Filmele regizorilor români ruleaza peste tot în lume, la cinematografe, în afara festivalurilor Regizorii români importanti sunt promovati în lume, e adevarat ca nu toti, dar acelasi lucru se întâmpla si cu regizorii englezi si cu cei francezi, nu toti ajung peste hotare" Importanta filmului de festival "Un film care ajunge la un festival are avantajul ca poate fi vazut de oameni din toata lumea, iar festivalul este o platforma pentru ca distribuitorii sa cunosca filmele si apoi sa le promoveze în cinematografele din toata lumea Producatorii independenti nu au sute de milioane de euro pentru marketing, iar prezenta la festivaluri îi poate ajuta sa ajunga la public, chiar daca este public de festival", a mai aratat specialistul Dupa parerea lui festivalurile sunt importante pentru ca stabilesc ce regizori fac filme bune "Sa vrei sa adci Hollywoodul în Europa mi se pare o idee nebuneasca În loc sa se plateasca 2 miliarde pe an în Europa pe filme independente, ar trebui sa se dea un miliard pentru 10 filme ale unor regizori buni Eu nu zic ca e bine sau rau, eu cred ca nu e posibil Un producator trebuie sa aleaga între a face comedii locale, care spun lucruri despre societatea locala si care sunt OK pentru audienta locala - asa facem noi, englezii, fac si spaniolii, francezii, chiar si germanii - sau sa faca alt tip de filme, de obicei drame, dar nu neaparat, care vor calatori prin lume, la festivaluri si cele mai bune dintre acestea vor ajunge în cinematografele lumii" Cine este Nik Powell La începutul anilor '70 Nik Powell a înfiintat Virgin Records, împreuna cu Richard Branson si, pe parcursul a 10 ani, cei doi au transformat mini-afacerea cu discuri într-un conglomerat de milioane de lire În 1982 Powell a pornit un parteneriat cu Stephen Woolley si au înfiintat împreuna Palace Video, apoi Palace Pictures si, în cele din urma, Palace Productions, recunoscute în scurt timp ca entitati importante în productia si distributia de film Powell activeaza, de asemenea ca vice-presedinte în consiliul Academiei Europene de Film si ca presedinte al comitetului de film si membru al boardului BAFTA (British Academy Film Awards) Powell a fost producator executiv la toate productiile Pallace, inclusiv filmele lui Neil Jordan - "Company of Wolves" si "Mona Lisa" (nominalizat la Oscar), filmul lui Michael Caton-Jones - "Scandal" si filmul multi-nominalizat la Oscar, în regia aceluiasi Neil Jordan - "The Crying Game" Nik a fost numit director al National Film and Television School în 2003 din Anglia Citeste si Special la TIFF: Emil Racovita, afisul ceh si cinematografele de odinioara Premiera absoluta la TIFF Trei regizori clujeni în competitie la sectiunea Zilele Filmului Românesc VIDEO De vazut la TIFF 2013: "Fuck for Forest", o pelicula cu tenta ecologista ce frizeaza filmele porno, si documentarul controversat "The Act of Killing" VIDEO TIFF 2013 are buget mai mic si bilete mai scumpe Tudor Giurgiu: "Am fost amendati pentru reusita Festivalului" Usturoi ardelenesc pe covorul rosu Si nu oriunde, ci la Festivalul de Film de la Cannes 